बिना पुलिस नकलरहित परीक्षा संभव नहीं : केंद्र अधीक्षक सीटीएम बोले : पंचायतों से लें सहयोग, बढ़ाएंगे फोर्स
बोर्ड पैटर्न पर होंगी आठवीं तक की परीक्षा स्कूलों की दखलंदाजी पर अब लगेगी रोक
सर,बिना पुलिस कर्मियों के नकलरहित परीक्षा कराना संभव नहीं है। गांव के लोगों को बाहर से नकल कराने के लिए मना करते हैं तो वे झगड़ा करने पर उतारू हो जाते हैं। आप कह रहे हैं, पंचायत का सहयोग लो और वे ही लोग केंद्र के अंदर आकर नकल कराने पर जोर देते हैं। उनकी बात मानों तो वे परीक्षा खत्म होने के बाद देख लेने की धमकी देते हैं। ऐसे में जब तक हमें सुरक्षा नहीं मिलेगी, हम नकलरहित परीक्षाओं की जिम्मेदारी कैसे निभा पाएंगे। कुछ ऐसे ही दर्द बोर्ड परीक्षा में केंद्र अधीक्षक बने प्रिंसिपल लेक्चरर्स रविवार को जिला शिक्षा अधिकारी सीटीएम के समक्ष बयां किए। मौका था बोर्ड परीक्षा के लिए वैश्य कन्या सीनियर सेकेंडरी स्कूल में बने कंट्रोल रूम में बैठक का। यहां पर परीक्षा केंद्रों के सुपरिटेंडेंट परीक्षा सामग्री प्राप्त करने पहुंचे थे।
सुबह 10 बजे से शुरू हुई बैठक दोपहर में सीटीएम महेंद्र पाल, डीईओ सुनीता रुहिल, डिप्टी डीईओ रोहताश वर्मा, बीईओ विद्या ढाका सभी अधीक्षकों को परीक्षा की तैयारियों के बाबत आवश्यक निर्देश दिए। अधीक्षकों ने सीटीएम महेंद्र पाल डीईओ सुनीता रुहिल द्वारा दिए गए निर्देश सुनने के बाद अपनी समस्याएं रखनी शुरू की। अधीक्षकों ने एक सुर में सुरक्षाकर्मियों की ड्यूटी लगाने की मांग रखी। उन्होंने बताया कि पंचायत में शामिल लोग अक्सर अपने भाई भतीजों को नकल कराने के लिए हर संभव दबाव बनाते हैं। केंद्र पर जब तक पर्याप्त सुरक्षा बल नहीं होगा, तब तक हम अपने को सुरक्षित कैसे महसूस करें। सीटीएम महेंद्र पाल ने सभी की समस्याएं सुनने के बाद पर्याप्त फोर्स उपलब्ध कराने का अाश्वासन दिया। बैठक के दौरान 110 केंद्र अधीक्षक मौजूद रहे।
अनुदेशकको लेक्चरर बता लगा दी सुपरिंटेंडेंट की ड्यूटी
राजकीयवरिष्ठ माध्यमिक विद्यालय, कलानौर में अनुदेशक संजीव कुमार को जिला शिक्षा कार्यालय ने लेक्चरर बताकर उनकी ड्यूटी केंद्र अधीक्षक के लिए लगा दी। रविवार को ड्यूटी कटवाने कंट्रोल रूम में पहुंचे अनुदेशक संजीव ने बताया कि मेरे पास केंद्र अधीक्षक की जिम्मेदारी का निभाने का अनुभव नहीं है। फिर भी मुझे नियमविरुद्ध केंद्र अधीक्षक की ड्यूटी दी गई। वहीं डीईओ रुहिल ने बताया कि संजीव की ड्यूटी केंद्र अधीक्षक से हटा दी गई है।
नकल विहिन परीक्षा के लिए दूसरे स्कूलों में रहेगी शिक्षकों की ड्यूटी
प्रदेशमें पहली बार हो रही बोर्ड पैटर्न पर पहली से 8वीं तक की वार्षिक परीक्षाओं को नकल रहित संपन्न कराने की तैयारी है। इसी को ध्यान में रखते हुए इन परीक्षाओं में ड्यूटी देने वाले शिक्षक दूसरे स्कूलों से आएंगे। इतना ही नहीं, कम बच्चों वाले स्कूलों का परीक्षा केंद्र भी दूसरे स्कूलों में बनाया जाएगा। उत्तर पुस्तिकाएं भी परीक्षा ड्यूटी वाले शिक्षक उसी दिन जांच रिजल्ट तैयार करेंगे।
^प्रदेश में पहली बार आठवीं तक की वार्षिक परीक्षाएं बोर्ड पैटर्न पर कराई जाएंगी। कक्षा तीसरी से आठवीं तक के प्रश्नपत्र भिवानी स्थित बोर्ड कार्यालय से आएंगे। परीक्षाओं का शेड्यूल जारी कर दिया गया है, ये परीक्षाएं 15 से 22 मार्च तक चलेंगी। कार्यालय की ओर से तैयारियां पूरी कर ली गईं हैं। -परमेश्वरीहुड्डा, डीईईओ, रोहतक।
वार्षिक परीक्षाओं का पंचकूला से शेड्यूल जारी
पंचकूलासे जारी एग्जाम शेड्यूल के मुताबिक वार्षिक परीक्षाएं 15 से 22 मार्च तक चलेंगी। 15 मार्च को 6वीं की हिन्दी, 7वीं की अंग्रेजी 8वीं की गणित, 16 मार्च को 6वीं की अंग्रेजी, 7वीं की साइंस, 8वीं की हिन्दी, 17 मार्च को 6वीं की संस्कृत/पंजाबी, 7वीं की गणित 8वीं की अंग्रेजी, 18 मार्च को पहली, दूसरी कक्षा का अंग्रेजी, तीसरी, चौथी, 5वीं कक्षा का गणित, 6वीं का साइंस, 7वीं का संस्कृत, 8वीं का सामाजिक विज्ञान, 20 मार्च को पहली, दूसरी का हिन्दी, तीसरी, चौथी, पांचवीं कक्षा का अंग्रेजी, छठवीं का ड्राइंग/होम साइंस/एग्रीकल्चर, 7वीं का सामाजिक विज्ञान, 8वीं का संस्कृत का पेपर होगा। 21 मार्च को पहली, दूसरी की गणित, तीसरी, चौथी पांचवीं की हिन्दी, 6वीं की सामाजिक विज्ञान, 7वीं की हिन्दी, 8वीं की ड्राइंग/होम साइंस/एग्रीकल्चर की परीक्षा होगी। 22 मार्च को तीसरी, चौथी पांचवीं कक्षा का ईवीएस का पेपर होगा। छठी का गणित, 7वीं का ड्राइंग/होम साइंस/एग्रीकल्चर 8वीं का साइंस का पेपर होगा।
परीक्षा सामग्री लेने के लिए मची होड़
बोर्डपरीक्षा सामग्री का वितरण शुरू होते ही दूर गांव से आए अधीक्षकों में सामग्री लेने की होड़ मच गई। जिसको जैसे साधन मिला बाइक कंधे पर लादकर सामग्री की बोरी ले जाता दिखा। केंद्र अधीक्षकों ने सामग्री मिलते ही पहले उसे चेक किया और फिर इत्मीनान होने के बाद ही मौके से हटे। अधीक्षकों को 10 हजार रुपए की राशि का चेक भी वितरित किया गया।
10वीं12वीं की परीक्षा कल से
सातमार्च से शुरू होने वाली 12वीं कक्षा का पहला प्रश्नपत्र अंग्रेजी का होगा। ये परीक्षा दोपहर 2.30 बजे से 5.30 बजे की शिफ्ट में कराई जाएगी। जबकि 10वीं कक्षा में पहला अंग्रेजी का प्रश्नपत्र सुबह 10.30 बजे से 1.30 बजे की शिफ्ट में कराई जाएगी।
रोहतक. वैश्यकन्या सीनियर सेकेंडरी स्कूल में हरियाणा शिक्षा बोर्ड की परीक्षा के लिए सामग्री लेकर जाते केंद्र अधीक्षक।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva